Amnion

[mini|300px|Ljudski [fetus u amnionu]]
**Amnion** (grč. ἀμνίον - *amnion* = posuda za skupljanje krvi žrtava) ili **vodenjak** je embrionska ovojnica (plodova opna). Ispunjena je plodnom vodom (amnionskom tekućinom), koja utiče na širenje amniona i njegovo pretvaranje u amnionsku kesu. Uloga te kese je u osiguravanju podobne okoline embrionu. Amnionsku ovojnicu imaju amnioti u koje spadaju gmizavci, ptice i sisari. Razvija se iz vanembrionskog somatskog mezoderma s vanjske strane i iz vanembrionskog ektoderma, s unutrašnje strane.

## Amnion čovjeka 
Kod ljudskih zametaka, još uvijek nisu bili istraživani najraniji stadiji oblikovanja amniona. U najmlađem, zametku čiji je amnion proučavan, bio je već prisutan kao zatvorena kesa u unutrašnjoj ćelijskoj masi, u vidu šupljine. Ta šupljina je bila natkrivena jednim slojem spljoštenih ektodermnih ćelija — amnionskim ektodermom, a njen donji dio sastojao se od prizmatičnog ektoderma embrionskog diska — kontinuirano između gornjeg i donjeg dijela, gdje se uspostavlja na rubu embrionskog diska. Izvan amnionskog ektoderma je tanki sloj mezoderma, koji je povezan s mezodermnim slojem horiona.

Nakon formiranja, amnion je u vezi sa tijelom embriona , a plodna voda (*liquor amnii*) se počinje u njemu gomilati nakon četiri ili pet sedmica. Količina tekućine se povećava i izaziva širenje amnionske kese. Slijedi njegovo prijanjanje na unutrašnju površinu horiona, tako da nestaje vanembrionski dio celoma. Vrhunac količine plodne vode doseže se u šestom ili sedmom mjesecu trudnoće, nakon čega se počinje smanjivati. Na kraju trudnoće iznosi oko jedan litar.

Plodna voda omogućava slobodno kretanje ploda u kasnijim etapama trudnoće, štiteći ga i smanjujući rizik od mehaničkih povreda. Najčešće sadrži manje od 2% čvrste tvari, a 98-99% sadržaja čini voda. Hemijski sastav ove tekućine varira, ovisno o gestacijskoj dobi. Plodna voda redovno sadrži ureju, anorganske soli, nešto bjelančevina i često tragove šećera. U sadržaju fetusnog probalnog trakta pronađeni su dijelovi epiderma i dlake, što ukazano je da plod proguta bar malo plodne vode.

## Bolesti
Najčešće bolesti amniona se tiču neodgovarajuće količine, a rijetko se javljaju i nasljedni poremećaji-
*Sindrom amnionskih traka se ispoljava kao skupina kongenitalnih anomalija nastalih obuhvaćanjem dijelova ploda fibroznim amnionskim trakama, što često izaziva deformacije udova i prstiju . 
*Oligohidramnion se odnosi na premalu količinu plodne vode u amnionu, a
*polihidramnion na previše plodne vode.

## Dodatne slike

datoteka:Gray17.png|Ljudski embrion dug 2&nbsp;mm, leđna strana
datoteka:Gray39.png|Prikaz posteljičnog krvotoka
datoteka:Gray459.png|Ljudski zametak od dvije sedmice sa žumanjčanom kesom
datoteka:Catfetus1.jpg|Maternica s mačjim fetusom,  u sredini gestacije: 1 - pupak, 2 - amnion, 3 - alantois, 4. žumanjčana kesa, 5 - rubni krvni podliv, 6 -  majčin dio posteljice (endometrij)

## Reference 
## Vanjski linkovi
* https://web.archive.org/web/20051226102224/http://sprojects.mmi.mcgill.ca/embryology/earlydev/week2/chorion%26ys.html McGill
* http://casereports.bmj.com/content/2009/bcr.06.2008.0081.full The Foeto-Amnio-Placental complex

Kategorija:Razvojna biologija
Kategorija:Embriologija